امریکانین خاریجی ایشلر ناظیری مایک پمپئو 29 اکتبر جمهوریت بایرامی موناسیبتیله تبریک مئساژی یایدی.
پمپئو تبریک مئساژیندا دئییب کی، امریکا حکومتی آدیندان تورکیه جمهوریتی‌نین قورولماسی‌نین 95-جی ایلدؤنومونو قئید ائدن تورک خالقینی تبریک ائدیرم. ایکی اؤلکه آراسین‌داکی گوج‌لو طرفداش‌لیق وطنداش‌لاریمیزین تهلوکه‌سیزلیگی و ریفاهی اوچون بؤیوک اهمیت داشیییر. آیریجا آزادلیق، ریفاه، ثابت‌لیک و حقوقون اوستون‌لوگو کیمی اؤنم‌لی بیرگه هدف‌لره تکان وئریر.
پمپئو ناتو متفیقی ایکی اؤلکه‌نین دونیا میقیاسیندا باریش و ریفاها دستک اولماق اوچون اونلارلا ایلدیر بیرلیکده جهد گؤستردیگینه دقت چکه‌رک "افغانیستان و سوریه-ده کی تهلوکه‌سیزلیکله علاقه‌لی امکداشلیغیمیز گوج‌لو و داوام ائدن طرفداشلیغیمیز بولگه سل تهدیدلرین قارشی‌سی‌نین آلینماسیندا کریتیک اهمیته مالیک‌دیر" دئیه بیلدیریب.
پمپئو تبریک مئساژیندا بونو دا وورغولاییب کی، تورک خالقی جمهوریت بایرامینی قید ائدرکن، بیز ده ایکی اؤلکه آراسینداکی علاقه‌لری بیر داها تصدیقلییر و اورتاق ماراق‌لاریمیزا و کئچمیش‌دکی گوج‌لو علاقه‌لریمیزه اساس‌لانا‌راق گله‌جکده امکداشلیغیمیزی گوجلن‌دیرمک اوچون جهدلریمیزی آرتیرماغی سبیرسیزلیکله گؤزلییریک.
